S tutlayt taɛrabt, yettunefk Warraz Ameqqran Assia Djebar n wungal i « Tterhan » (tiẓrigin : Khayal), n Abdallah Kerroum, s tutlayt tamaziɣt, yettunefk Warraz i wungal « Tiṭ d yilleḍ, ayen i d-qqarent tewriqin » (tiẓrigin : Imtidad), n Muḥend Akli Salḥi akked « Le vent a dit son nom » (Yefka-d waḍu isem-is) (tiẓrigin : APIC), n Mohamed Abdallah ɣef wungal yura s tefransit.
Wid yewwin Arraz-a, i tessuddes Teṛmist taɣelnawt n teɣwalt, n uẓrag akked udellel (ANEP), ddaw leɛnaya n Mass Aselway n Tegduda, yettunefk-asen deg yiwet n tfugla i ssuddsen deg Wammas agraɣlan n yisaragen (CIC) « Abdelatif-Rahal ».
Teḍra-d tffugla s tihawt n yiɛeggalen n Unabaḍ, n usemtar n Uselway n Tegduda, Hamid Lounaouci, akked wudmawen n usayes adelsan akked win n yimidyaten.
Deg teẓrigt n useggas n 2022, d aɣrud n 158 n wungalen i yettekkan deg Warraz-a aseklan, ssumren-ten-id 51 n yimseẓragen izzayriyen ideg llan 6 n yizwal s tutlayt taɛrabt, 13 s tutlayt tamaziɣt akked 76 nniḍen s tutlayt tafransit. Umuɣ aggaran llan deg-s 13 n wungalen i d-fernen yinezrafen.
kab_Latn kab_Latn kab_Latn kab_Latn